โรงเรียนบ้านแก้ว

โรงเรียนบ้านแก้ว () เป็นโรงเรียนประจำหมู่บ้านท่าช้าง ตั้งอยู่ที่ 3/4 หมู่ 2 ถนนรักศักดิ์ชมูล ตำบลท่าช้าง อำเภอเมืองจันทบุรี จังหวัดจันทบุรี สังกัดสำนักงานเขตพื้นที่การศึกษาจันทบุรีเขต 1 สำนักงานคณะกรรมการการศึกษาขั้นพื้นฐาน กระทรวงศึกษาธิการ โรงเรียนบ้านแก้วเป็นโรงเรียนเครือข่ายของมหาวิทยาลัยราชภัฏรำไพพรรณี เปิดการเรียนการสอนในระดับก่อนประถมศึกษา ประถมศึกษา และมัธยมศึกษาตอนต้นประวัติโรงเรียนบ้านแก้ว , สพฐ.จันทบุรี เขต 1, จังหวัดจันทบุรี, สืบค้นเมื่อ 26 เมษายน พ.ศ. 2559

 ประวัติโรงเรียนบ้านแก้ว 
โรงเรียนบ้านแก้ว ก่อตั้งขึ้นเมื่อวันที่ 29 กันยายน พ.ศ. 2481 เลขที่ 3/4 หมู่ 2 ตำบลท่าช้าง อำเภอเมืองจันทบุรี จังหวัดจันทบุรี เปิดสอนครั้งแรกชั้นประถมศึกษาปีที่ 1 และชั้นประถมศึกษาปีที่ 2 มี นายบรรจง ชะระไสย เป็นครูใหญ่ และสอนคนเดียวโดยเช่าบ้าน นายจ่าง รักศักดิ์ (ผู้ใหญ่บ้านหมู่ 2) เป็นโรงเรียน

 ปี พ.ศ. 2493 นายแช่ม จันทอุทัย ครูใหญ่ และนายพา วสิโน ผู้ใหญ่บ้าน ร่วมกับชาวบ้านบริจาคทรัพย์สร้างอาคารเรียนและเสร็จเรียบร้อย เมื่อปี พ.ศ. 2496 นายอุดม กฤตยารัตน์ เป็นผู้บริจาคที่ดิน คณะครูจึงย้ายนักเรียนมาเรียนในอาคารใหม่บนที่ดินของโรงเรียน จนกระทั่งปัจจุบัน ต่อมา นายโอภาส กฤตยารัตน์ (บุตรชาย) ได้บริจาคที่ดินเพิ่มเติมจนมีที่ดินในปัจจุบัน 9 ไร่ 1 งาน 76.6 ตารางวา ทะเบียนที่ราชพัสดุ แปลงที่ จบ.251

 ปี  พ.ศ. 2496 ได้สร้างอาคารเรียนหลังแรก และรื้อถอนในปี พ.ศ. 2533

 ปี พ.ศ. 2506 สร้างอาคารเรียน 1 โดยใช้งบประมาณของข้าราชการบางส่วน และคุณชาญ เวสารัชชานนท์ กับประชาชน ร่วมสมทบทุนก่อสร้าง

 ปี พ.ศ. 2516 สร้างอาคารเรียน 2 โดยใช้งบประมาณของราชการ

 ปี พ.ศ. 2533 สร้างอาคารเรียน 3 โดยประชาชนและนาวิกโยธินจันทบุรีร่วมกันก่อสร้างเป็นอาคารเรียนชั่วคราว รื้อถอนแล้วปี พ.ศ. 2548

 ปี พ.ศ. 2536 สร้างอาคารเรียน 4 โดยบริษัท ซิว เนชั่นแนล จำกัด และยังมีโรงอาหาร บ้านพักครู 2หลัง และส้วม 2 หลัง

 ปี พ.ศ. 2548 สร้างอาคารเรียนหลังใหม่ โดยใช้งบประมาณ อบจ.จันทบุรี และกรรมการสมาคมผู้ปกครองและครู ประชาชน ผู้มีอุปการคุณ ร่วมบริจาค โรงเรียนได้เจริญเติบโต โดยมีผู้อุปการคุณ  ประชาชน คณะครู นักเรียน และทางราชการสนับสนุนจนก้าวหน้าด้วยดีตลอดมา
 ปี พ.ศ. 2560 ได้สร้างสระว่ายน้ำ โดยได้รับงบประมาณจาก องค์การบริหารส่วนจังหวัดจันทบุรี เทศบาลเมืองท่าช้าง คณะกรรมการสมาคมผู้ปกครองและครู ประชาชน ผู้มีอุปการคุณร่วมบริจาค และได้สร้างอาคารอเนกประสงค์ โดยใช้งบประมาณจากสำนักงานคณะกรรมการการศึกษาขั้นพื้นฐาน

ได้เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 และในปีการศึกษา 2540 กระทรวงศึกษาธิการ อนุญาตให้เปิดสอนชั้นมัธยมศึกษาปีที่ 1 ปัจจุบันสอนถึงชั้นมัธยมศึกษาปีที่ 3

 รายนามผู้บริหารโรงเรียนบ้านแก้ว 
 ผู้อำนวยการโรงเรียน 
ตั้งแต่ปีพุทธศักราช 2481 จนถึง ปัจจุบันโรงเรียนบ้านแก้ว จังหวัดจันทบุรี มีผู้บริหาร จำนวน 15 ท่าน
 ทำเนียบรายนามผู้อำนวยการโรงเรียนบ้านแก้วทำเนียบรายนามผู้อำนวยการโรงเรียนบ้านแก้ว, โรงเรียนบ้านแก้ว, สืบค้นเมื่อ 9 ธันวาคม พ.ศ. 2559รายนามตำแหน่งเริ่มวาระสิ้นสุดวาระ 1. นายบรรจง ชะระไสย ครูใหญ่ 29 กันยายน พ.ศ. 2481 20 พฤษภาคม พ.ศ. 2483 2. นายพิน จันทกิจ ครูใหญ่ 21 พฤษภาคม พ.ศ. 2483 5 พฤษภาคม พ.ศ. 2584 3. นายสะอาด โพธิปัทมะ ครูใหญ่ 1 กันยายน พ.ศ. 2484 30 เมษายน พ.ศ. 2488 4. นาเสริญ นุวงษ์ รักษาการครูใหญ่ 1 พฤษภาคม พ.ศ. 2488 30 เมษายน พ.ศ. 2490 5. นายสิทธา จิตนาวสาร รักษาการครูใหญ่ 1 พฤษภาคม พ.ศ. 2490 30 เมษายน พ.ศ. 2491 6.นางประกอบ ดีประชา รักษาการครูใหญ่ 1 พฤษภาคม พ.ศ. 2491 30 เมษายน พ.ศ. 2492 7. นายแช่ม จันทอุทัย ครูใหญ่ 1 พฤษภาคม พ.ศ. 2492 1 กันยายน พ.ศ. 2501 8. นายสนิท มณีนิล ครูใหญ่ 1 กันยายน พ.ศ. 2501 1 มีนาคม พ.ศ. 2506 9. นายเอี่ยม ผลประพฤติ ครูใหญ่ 1 พฤษภาคม พ.ศ. 2506 15 กรกฎาคม พ.ศ. 2509 10. นายอรุณ สุรสิทธิ์ ครูใหญ่ 16 กรกฎาคม พ.ศ. 2509 30 กันยายน พ.ศ. 2523 11. นายลออ กุลจีรัง อาจารย์ใหญ่ 25 ธันวาคม พ.ศ. 2523 30 กันยายน พ.ศ. 2531 12. นายมานะ สุดสงวน ผู้อำนวยการโรงเรียน 29 พฤศจิกายน พ.ศ. 2531 9 เมษายน พ.ศ. 2550 13. นายชัชพล เหล่ามีสุข ผู้อำนวยการโรงเรียน 9 เมษายน พ.ศ. 2550 30 กันยายน พ.ศ. 2555 14. ว่าที่ร้อยโทกัมพล ผลพฤกษา ผู้อำนวยการโรงเรียน 30 ตุลาคม พ.ศ. 2555 16 ตุลาคม พ.ศ. 2559 15. ว่าที่ร้อยตรีสุรชัย ภัทราภรณ์ไพบูลย์ ผู้อำนวยการโรงเรียน 17 ตุลาคม พ.ศ. 2559 30 กันยายน พ.ศ.2566 16. นายคมกริช อันทรง ผู้อำนวยการโรงเรียน 1 ตุลาคม พ.ศ. 2566 ปัจจุบัน

 อ้างอิง 

 แหล่งข้อมูลอื่น 
Www.bankaew.ac.th
 เว็บไซต์อย่างเป็นทางการของโรงเรียนบ้านแก้ว* เว็บไซต์ สพฐ.โรงเรียนบ้านแก้ว 

หมวดหมู่:โรงเรียนในจังหวัดจันทบุรี
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2481
หมวดหมู่:สถานศึกษาในอำเภอเมืองจันทบุรี